b"\n_START_ARTICLE_\nPlaza & Jan\xc3\xa9s\n_START_SECTION_\nHist\xc3\xb2ria\n_START_PARAGRAPH_\nPlaza & Jan\xc3\xa9s Editores S.A. va n\xc3\xa9ixer en 1959 com a producte de la fusi\xc3\xb3 dels segells de Germ\xc3\xa1n Plaza (Edicions Cliper) i de l'editor i poeta Josep Jan\xc3\xa9s i Oliv\xc3\xa9. L'empresa es va expandir amb velocitat i ja en els anys 1970 comptava amb una pres\xc3\xa8ncia important al mercat editorial espanyol i hispanoameric\xc3\xa0. En 1984 el grup de comunicacions alemany Bertelsmann va adquirir l'empresa i el 1986 va editar la seva primera col\xc2\xb7lecci\xc3\xb3 de llibres en catal\xc3\xa0 \xc2\xabLletres Catalanes\xc2\xbb. L'any 1992 va crear l'Editorial Paradigma per a l\xe2\x80\x99edici\xc3\xb3 de novel\xc2\xb7la i assaig. L\xe2\x80\x99any 1996 va comprar l'Editorial Lumen. El 2001 formaria part de la joint venture amb Mondadori, Random House Mondadori.\n_START_SECTION_\nCat\xc3\xa0leg editorial\n_START_PARAGRAPH_\nAl cat\xc3\xa0leg de l'editorial destaquen autors de talla internacional com Stephen King, John le Carr\xc3\xa9, Ken Follett, Mika Waltari, George R.R. Martin i Isabel Allende, i escriptors espanyols com Javier Reverte, Jos\xc3\xa9 Luis Sampedro i Julia Navarro. En la seva l\xc3\xadnia de narrativa femenina es destaquen les autores de best sellers Danielle Steel i Marian Keyes._NEWLINE_Juntament amb els escriptors consagrats, l'editorial aposta per descobrir els joves talents, per promocionar les seves obres liter\xc3\xa0ries, com \xc3\xa9s el cas de Carla Montero i Patrick Rothfuss._NEWLINE_L'editorial alberga diversos g\xc3\xa8neres literaris: des de les novel\xc2\xb7les d'aventura, rom\xc3\xa0ntiques i de no ficci\xc3\xb3, fins a obres relacionades amb temes culturals, pol\xc3\xadtics, d'actualitat; biografies i altres temes d'inter\xc3\xa8s relacionats amb programes de televisi\xc3\xb3 que han triomfat, salut, cuina, entre altres."